b'\n_START_ARTICLE_\nTaani majandus\n_START_SECTION_\n\xc3\x9clevaade\n_START_PARAGRAPH_\nTaani kaasaegses turumajanduses on k\xc3\xb5rgtasemel tehnikaga p\xc3\xb5llumajandus, pidevalt uuenevad t\xc3\xb6\xc3\xb6stusettev\xc3\xb5tted, valitsusepoolne ulatuslik sotsiaalabi, mugavad elustandardid ja suur s\xc3\xb5ltuvus v\xc3\xa4liskaubandusest. Taani on toidu eksportija. Vasaktsentristlik koalitsioon (1993\xe2\x80\x932001) keskendus t\xc3\xb6\xc3\xb6tuse m\xc3\xa4\xc3\xa4ra v\xc3\xa4hendamisele ja et eelarves tekiks \xc3\xbclej\xc3\xa4\xc3\xa4k, ning ka praegune valitsus hoidnud eelmise poliitilist joont madala inflatsiooniga ja eelarve \xc3\xbclej\xc3\xa4\xc3\xa4giga. Samuti v\xc3\xb5ttis koalitsioon kohustuseks stabiilse valuuta s\xc3\xa4ilitamise. Koalitsioon langetas marginaalset tulumaksum\xc3\xa4\xc3\xa4ra, s\xc3\xa4ilitades \xc3\xbcldist maksutulu, suurendas t\xc3\xb6\xc3\xb6stuse konkurentsiv\xc3\xb5imet t\xc3\xb6\xc3\xb6turu ja maksureformide kaudu ning suurendas teadus- ja arendustegevust finantstoetust. T\xc3\xb6\xc3\xb6tush\xc3\xbcvitiste toetuse andmist on piiratud nelja aastani ning eluaseme kasvavate hindade t\xc3\xb5ttu on see suurendanud vaesust neljalt protsendilt (1995) 5%-le (2006), \xc3\xbctleb Taani Majandusn\xc3\xb5ukogu. K\xc3\xa4rbetele vaatamata on Taani avaliku sektori t\xc3\xa4htsus, ostes kaupu ja teenuseid erasektorist ning tagades avavaliku sektori juhtimise ja avalikkuse otsese teenindamise \xe2\x80\x93 noorte ja vanade hooldusraviasutused, haiglad, koolid, politsei, jne \xe2\x80\x93 t\xc3\xb5usnud 25,5%-lt SKP-st eelmise valitsuse perioodilt 26%-le t\xc3\xa4nap\xc3\xa4eval ning eeldatakse, et kui praegune poliitika j\xc3\xa4tkub, on see 2015. aastal 26,5%._NEWLINE_Taani otsustas mitte liituda nende 11 Euroopa Liidu riikidega, mis v\xc3\xb5tsid 1. jaanuaril 1999 kasutusele euro. Eriti 2006. aastast alates on majandus- ja poliitikaalased arvamusavaldajad muretsenud, et oskust\xc3\xb6\xc3\xb6liste puudus toob kaasa suurema palgat\xc3\xb5usu ja majanduse \xc3\xbclekuumenemise, mis kordaks 1996. aasta buumi-b\xc3\xbcsti ts\xc3\xbcklit, kui valitsus kehtestas maksureformi ja piiras eralaenuturgu rekordmadalal maksebilansi defitsiidi t\xc3\xb5ttu. Selle tulemusel oli kaubandusbilansis 1987. aastal \xc3\xbclej\xc3\xa4\xc3\xa4ki, ja 1990. aastal oli maksebilanss (esimene \xc3\xbclej\xc3\xa4\xc3\xa4k 1963. aastast). Kui maksebilanss v\xc3\xa4lja arvata, on 1998. aastast s\xc3\xa4ilinud \xc3\xbclej\xc3\xa4\xc3\xa4k.\n_START_SECTION_\nHeaoluriik\n_START_PARAGRAPH_\nTaanis on \xc3\xbcleriigiline heaolu s\xc3\xbcsteem, mis tagab k\xc3\xb5igile taanlastele maksudega rahastatud tervishoiu s\xc3\xbcsteemi ja t\xc3\xb6\xc3\xb6tuskindlustuse. Kahe viimase aasta tulemusena oli Taani Euroopa pensionide baromeetri andmetel esikohal. Madalaima sissetulekuga inimesed saavad enne 65-aastaselt pensionile minekut 120% oma eelpensioni tulust pensioni ja muude toetuste pealt._NEWLINE_Suurimat avalikku sektorit (30% kogu t\xc3\xa4ist\xc3\xb6\xc3\xb6ajaga t\xc3\xb6\xc3\xb6j\xc3\xb5ust ) rahastatakse maailma suurimate maksude abil. K\xc3\xa4ibemaksu 25% maksustatakse kaupade ja teenuste (sh toidukaupade) m\xc3\xbc\xc3\xbcgist. Taanis ulatub astmeline tulumaks 42,9%-lt  63%-ni, maksustades 4 10-st t\xc3\xa4iskohaga t\xc3\xb6\xc3\xb6tajat. Sellised andmed t\xc3\xa4hendavad, et enne 2008. aasta l\xc3\xb5ppu maksavad 1 010 000 taanlast (44% k\xc3\xb5igist t\xc3\xa4ist\xc3\xb6\xc3\xb6ajaga t\xc3\xb6\xc3\xb6tajatest) 63% marginaalset tulumaksu ja 70,9% marginaalset tulumaksu kombineeritult, nagu kajastub hoiatustest selliste organisatsioonide nagu OECD poolt. TV2 teatas 2008. aasta aprillis, et kesk- ja k\xc3\xb5rgklassi tulumaksu lae kaotamine t\xc3\xa4hendaks kahte ja \xc3\xbchte protsenti avaliku sektori tuludest, mis v\xc3\xb5rdub 1,5%-ga SKP-st. Tervel avalikul sektoril oli 2007. aastal eelarve \xc3\xbclej\xc3\xa4\xc3\xa4k 4,4% SKP-st, kuid maksuk\xc3\xa4rped suurendaks eratarbimist ja t\xc3\xb6\xc3\xb6j\xc3\xb5u puudust, mis viiks kaubandusbilansi defitsiiti ja hakkaks palkade t\xc3\xb5stmist veel rohkem survestama. Maja m\xc3\xbc\xc3\xbcgist saadud tulu ei maksustata, nagu ka eluaseme kokkuhoiu kapitalitulu marginaalne maksum\xc3\xa4\xc3\xa4r on 0%. Standard & Poor\'s tehtud uuring leidis, et Taani kodudes pandiga saadud raha ulatub 89,8%-ni SKP-st, mis on \xc3\xbcle Euroopa Liidu keskmise (ja ka Ameerika \xc3\x9chendriikide, kus see on 74,6% SKP-st._NEWLINE_T\xc3\xa4nap\xc3\xa4eval on Taanis arutatud ka aja l\xc3\xbchendamist, millal saab t\xc3\xb6\xc3\xb6tuskindlustust (praegu 4 aastat). 27. mail 2008 ilmunud Taani Majandusn\xc3\xb5ukogu aruandes  tehakse ettepanek l\xc3\xbchendada dagpengeperiode 2,5 aastani, mis on pool aastat rohkem kui Norras ja \xc3\xbcks ja pool aastat rohkem kui Rootsis, \xc3\xbctles intervjuus n\xc3\xb5ukogu esimees (taani keeles overvismand) (majandusteaduste professor, Kopenhaageni \xc3\xbclikool) Peter Birch S\xc3\xb8rensen 27. mail 2008 telesaates "Deadline" (22:30) kanalil DR2 (Taani Rahvusringh\xc3\xa4\xc3\xa4ling).\n_START_SECTION_\nMaksud\n_START_PARAGRAPH_\nTaani maksukoormus on 47,5%, mis on OECD riikide seas \xc3\xbcks k\xc3\xb5rgeimaid. Teiste Euroopa riikidega v\xc3\xb5rreldes on keskmiselt k\xc3\xb5rgemalt maksustatud eraisikute sissetulekud ja autod.\n_START_SECTION_\nT\xc3\xb6\xc3\xb6h\xc3\xb5ive\n_START_PARAGRAPH_\nTaani t\xc3\xb6\xc3\xb6h\xc3\xb5ive oli 2009. aastal Euroopa Liidu \xc3\xbcks k\xc3\xb5rgeim \xe2\x80\x93 75,7%. K\xc3\xb5ige rohkem on Taanis h\xc3\xb5ivatud avalikus sektoris (30% k\xc3\xb5igist t\xc3\xb6\xc3\xb6ga h\xc3\xb5ivatutest), teeninduses ja kaubanduses (18%), finantsvaldkonnas (15%) ning t\xc3\xb6\xc3\xb6stuses (14%)._NEWLINE_Aastas lahkuvate t\xc3\xb6\xc3\xb6tajate osakaal (uue t\xc3\xb6\xc3\xb6koha, vanaduse v\xc3\xb5i t\xc3\xb6\xc3\xb6tuse t\xc3\xb5ttu (t\xc3\xb6\xc3\xb6tuse t\xc3\xb5ttu lahkub 15% t\xc3\xb6\xc3\xb6tajates)) on erasektoris umbes 30% (1,25 miljonist), rohkem kui 300 000 \xe2\x80\x93 mis on ka \xc3\x9chendkuningriigis ja Ameerika \xc3\x9chendriikides \xe2\x80\x93 ent see on k\xc3\xb5rgem kui Mandri-Euroopas (kus vastav n\xc3\xa4itaja on umbes 10%) ja Rootsiski. 2004., 2005. ja 2006. aastal kasvas t\xc3\xb6\xc3\xb6viljakus keskmiselt 2,3% aastas.\n_START_SECTION_\nTransport\n_START_PARAGRAPH_\nSuuri investeeringuid on tehtud Kopenhaageni ja Rootsi linna Malm\xc3\xb6 (\xc3\x98resundi sild) ning Sj\xc3\xa6llandi ja Funeni (Suur-Beldi sild) vahelise \xc3\xbchenduse jaoks. Kahe linna vahele tehti ka Kopenhaageni-Malm\xc3\xb6 sadam, mida kasutavad \xc3\xbchissadamana m\xc3\xb5lemad riigid._NEWLINE_Peamine raudtee haldaja on Danske Statsbaner reisijate ja DB Schenker Rail kaubaveoks. Raudtee r\xc3\xb6\xc3\xb6paid hooldab Banedanmark. Kopenhaagenis on ka metroos\xc3\xbcsteem (Kopenhaageni metroo) ja suuremas osas on linn kaetud elektrirongide, S-train, v\xc3\xb5rgustikuga._NEWLINE_\xc3\x9cha enam kasutatakse transpordivahendina eras\xc3\xb5idukeid. K\xc3\xb5rge registreerimistasu (180%) ja k\xc3\xa4ibemaksu (25%) ning maailma \xc3\xbche k\xc3\xb5rgema maksum\xc3\xa4\xc3\xa4ra t\xc3\xb5ttu on uued autod v\xc3\xa4ga kallid. Maksu eesm\xc3\xa4rk on t\xc3\xb5kestada autostumist riigis. Viimase 30 aasta jooksul on autopargid kasvanud \xc3\xbcle 45%. 2008. aasta suvel oli riigis 1111 km maanteid.\n_START_SECTION_\nEnergia\n_START_PARAGRAPH_\nTaanis on P\xc3\xb5hjameres m\xc3\xa4rkimisv\xc3\xa4\xc3\xa4rsed nafta- ja maagaasi allikad ja paikneb toornafta netoeksportijana 32. kohal maailma riikide seas. Taani on ka tuuleenergia pikaaegne liider ja 2011. aasta maiks h\xc3\xb5ivas taastuva (puhta) energia tehnoloogia 3,1% SKP-st (6,5 miljardit eurot). V\xc3\xa4ga palju on see siiski ettearvamatu, nagu n\xc3\xa4iteks tuuleenergia puhul. Taanis p\xc3\xbc\xc3\xbctakse l\xc3\xa4bi viia muudatusi ka transpordis\xc3\xbcsteemis, keskendudes V2G akus\xc3\xbcsteemidele ja laetavate akudega s\xc3\xb5idukitele.'